Եթե վերլուծեմ, ապա ընտրանին որոշ խաղերում լավ էր խաղում: Օրինակ` հրաշալի խաղացին Սլովակիայի հետ: Մեծ հաջողություն էր հակառակորդի դաշտում 4 գնդակ խփելը: Բայց ես չեմ հավատում, որ մեր հավաքականը այս կազմով կարող է մեծ հաջողությունների հասնել: Քանի որ մենք չունենք լավ պաշտպանություն կամ կիսապաշտպանություն: Բայց մենք ունենք Մխիթարյան, ով լավագույնների շարքում է: Կա նաեւ Մովսիսյան, ով բավականին հաջող հարձակվող է: Կան նաեւ Օզբիլիսը, Մարկոս Պիզելին: Մեծ հաջությունների հասնելու համար մեզ Մխիթարյանի նման եւս 4-5 ֆուտբոլիստ է հարկավոր: Այդ դեպքում գոնե թիմի կեսը կլինի բարձրակարգ ֆուտբոլիստներով համալրված եւ կլրացնի մյուս կեսին: Ես մեր հավաքականի այն երկրպագուներից չեմ, ովքեր ասում են, որ ընտրանին լավ է խաղում. ես իրատես եմ: Մեզ ամուր հիմք է պետք, եթե դա ունենանք, մեզ կհաջողվի առաջ գնալ: Ինչպես որ «Արարատ»-ը մի անգամ հավաքվեց, մի օր էլ Հայաստանի ազգային հավաքականը կհավաքվի: